open-index/open-wikipedia-markdown huggingface dataset:
Ližė

**Ližė** – medinė mentė ilgu kotu duonai pašauti į krosnį kepimui. Ližės mentė dažniausiai pailgos ovalios ar stačiakampės formos. Ant jos dedama iš duonkubilio pakabinta tešla ir rankomis glaistant suformuojamas panašaus dydžio duonos kepalas. Kad šviežios tešlos kepalas prie ližės nepriliptų ant jos klodavo džiovintų klevo lapų, ajerų, kopūstlapių, pabarstydavo miltais, sėlenomis. Ilgas kotas reikalingas apsaugoti kepėjo rankas nuo kaitros, sklindančios iš duonkepės krosnies.

## Aprašymas

Tradicinė ližė buvo daroma daugiausia iš vientiso medžio, rečiau iš dviejų-trijų dalių, kai papildomos lentelės pridedamos ližės mentei praplatinti. Ližės galva ovali ar stačiakampė, nusklembtais kampais, kartais atskirai tvirtinama prie koto. Bendras ilgis – iki 2,5 m. Kartais ją iš pečiaus ištraukdavo, padėję ližę ant *padielko*. Panaudota kepant duoną, ji paskui pastatoma kur nors gryčioje netoli pečiaus, klėtyje.

Šiuolaikinės ližės padaromos iš skirtingų medžiagų, mentė gali būti skardinė (picoms kepti).


Krušni lopar.JPG|Ližė iš Slovėnijos
Pizza shovel peel.jpg|Šiuolaikinė ližė picai
Pomůcky na vyndavání chleba.JPG|Ližės kepykloje
Vodní mlýn (Hoslovice), dřevěné pomýcky k pečení chleba.JPG|Ližė iš Čekijos
Russelloven2.jpg|Su liže prie duonkepės krosnies
Burgstallkogel bakery reconstruction.jpg|Ližė Austrijoje


## Nuorodos

* Ližė (''kaisiadoriumuziejus.lt'')
*
Šimtas kelių iki grabo lentos

**Šimtas kelių iki grabo lentos** () – 2014 m. JAV sukurtas komiškas vesternas, kuriam parašė scenarijų, režisavo ir sukūrė pagrindinį vaidmenį Seth MacFarlane.

## Pagrindiniai aktoriai
: *Aktorius – vaidmuo*
* Seth MacFarlane – Albertas
* Charlize Theron – Ana
* Amanda Seyfried – Liusė
* Liam Neeson – Klinčas
* Giovanni Ribisi – Edvardas
* Neil Patrick Harris – Fojus
* Sarah Silverman – Ruta
* Ryan Reynolds – kaubojus bare

## Turinys

1882-ieji metai, nedidelis miestelis Arizonoje. Avių augintojas Albertas visai nepanašus į kitus Laukinių Vakarų kaubojus – jis bet kokia kaina stengiasi išvengti bėdų ir visuomet linkęs nusileisti, o ne veltis į nemalonumus. Po to, kai atsisako priimti jam mestą dvikovos iššūkį, jį palieka mergina (Liusė). 

Tuo metu miestelyje pasirodo paslaptinga gražuolė Ana, kuri maloniai elgiasi su Albertu ir šis netrukus ją įsimyli. Jos paragintas, Albertas net meta iššūkį naujajam Liusės sužadėtiniui Fojui, nors tuoj pat išsigąsta. Vis tik Ana – visiška Alberto priešingybė – nusprendžia jį išmokyti naudotis ginklu, kad jis galėtų deramai pasirodyti dvikovoje. Tačiau didžiausias pavojus Alberto laukia ne akistatoje su Fojumi: kai į miestelį atvyksta visą valstiją šiurpinantis banditas Klinčas su savo gauja, paaiškėja, kad Ana – jo žmona...

## Apdovanojimai
* Golden Trailer Awards (nominacija) – geriausia komedija
* International Film Music Critics Award (nominacija) – geriausia muzika komedijai
* Auksinė avietė (nominacija) – blogiausias aktorius (Seth MacFarlane)
* Auksinė avietė (nominacija) – blogiausia aktorė (Charlize Theron)
* Auksinė avietė (nominacija) – blogiausias režisierius (Seth MacFarlane)
* Auksinė avietė (nominacija) – blogiausias ekrano duetas (Seth MacFarlane ir Charlize Theron)
Erzino kožunas

**Erzino kožunas** (, ) – administracinis rajonas Rusijoje, Tuvos pietinėje dalyje. Administracinis centras – Erzinas.

## Geografija

Iš pietų ribojasi su Mongolija. Kožunu teka svarbi Tes Chemo upė su intaku Erzinu. Pietuose telkšo gėlavandenis Tore Cholio ežeras, greta – mažesnis Šara Nuro ežeras. Vakaruose, Narijin Golo pakrantėje yra stepių supama miškų oazė – Tugai Bažis. Dalis teritorijos patenka į Ubsu Nuro dubumos objektą (UNESCO pasaulio paveldas).

## Ūkis

Verčiamasi daugiausia gyvulininkyste.

## Gyvenvietės

Kožunas padalintas į 6 kaimo gyvenvietes (sumonus):

* Erzinas
* Narynas
* Bai Dagas
* Kačykas
* Syldysas
* Miorenas

## Šaltiniai
Blogio mesijas (filmas)

**Blogio mesijas** () – 1973 m. JAV sukurtas siaubo filmas.

## Pagrindiniai aktoriai
: *Aktorius – vaidmuo*
* Michael Greer – Tomas
* Marianna Hill – Arletė
* Joy Bang – Tonė
* Anitra Ford – Laura
* Royal Dano – Džozefas
* Elisha Cook Jr. – Čarlis 

## Turinys

Arletė atvyksta į mažą pajūrio miestelį aplankyti savo tėvo, tačiau aptinka tik jai asmeniškai adresuotą dienoraštį. Besigilindama į tėvo užrašus, ji pradeda pastebėti, kad mieste dedasi keisti dalykai, o gyventojų jame kasdien vis mažiau ir mažiau. Įminti tėvo dingimo paslaptį Arletei bando padėti jaunas aristokratas Tomas, nerūpestingai leidžiantis laiką su dviem meilužėmis Tone ir Laura, tačiau netrukus jie visi atsiduria zombiais virstančių miestelio gyventojų akiratyje...
Mažylė Šerė

**Mažylė Šerė** () – 2006 m. JAV sukurta drama apie iš įkalinimo įstaigos paleistos moters mėginimą vėl integruotis į visuomenę.

## Pagrindiniai aktoriai
: *Aktorius – vaidmuo*
* Maggie Gyllenhaal – Šerė Svenson
* Michelle Hurst – Dorotė Vašington
* Sandra Rodriguez – Desė
* Anna Simpson – Sabrina
* Giancarlo Esposito – pareigūnas Hernandesas
* Brad William Henke – Bobis Svensonas

## Turinys

Šerė, lygtinai paleista iš kalėjimo, stengiasi vėl tapti visuomenės nare ir pradėti rūpintis savo penkiamete dukra, kurią visą laiką augino jos brolio Bobio šeima. Darbo paieškos ir nuolatinis pareigūnų dėmesys ją slegia nuo pat pirmųjų laisvės dienų, tačiau moteris netrukus supranta, kad sudėtingiausia bus vėl užmegzti santykius su dukra, kuri visai nenori bendrauti su motina ir jos bijo, o brolis su šeima taip pat netiki, kad Šerė galėtų būti savarankiška ir gera motina.

## Pagrindiniai apdovanojimai
* Auksinis gaublys (nominacija) – geriausia aktorė (m. Gyllenhaal)
* Satelito apdovanojimas (nominacija) – geriausia aktorė (m. Gyllenhaal)
* „Sundance Film Festival“ (nominacija) – geriausia drama
* „Gotham Awards“ (nominacija) – režisūrinis proveržis (L. Collyer)
* Karlovy Varų kino festivalis – geriausia aktorė (M. GyllenHaal) ir geriausia režisierė (L. Collyer)
Nina (dainininkė)

**Ana Maria Agustí Flores**(g. 1966 m. spalio 1 d. Barselonoje), žinoma kaip **Nina** – ispanų dainininkė ir aktorė.

1989 metais Nina su daina „Nacida para amar“ atstovavo Ispanijai 1989 m. „Eurovizijos“ dainų konkurse, kuriame ji užėmė šeštąją vietą. Vėliau savo veiklą daugiausiai tęsė kaip aktorė, vaidino miuzikluose „Las cuatro cartas“ (1990), „Cabaret“ (1992), „Casem-nos una mica“ (1993), „Te odio mi amor“ (1995), „Company“ (1997) „Pierrot Lunaire“ (1998), „Corre, corre Diva“ (1998), „Espai pel somni“ (1999), „Programa Sondheim“ (2000) ir „Mamma Mia!“ (2004–2010).

## Diskografija
* *Una mujer como yo* (1989)
* *Rompe el tiempo* (1990)
* *Començar de zero* (1995)
* *Corre, corre Diva* (1998)
* *Espai pel somni* (2000)
* *Stephen Sondheim* (2001)
* *Quan somniïs fes-ho en mi* (2002)
* *20 anys i una nit* (2005)
* *Bàsic* (2007)
* *A prop del mar* (2011) – su Port Bo
* *Llegendes del cinema* (2013) – su La Simfònica de Cobla i Corda de Catalunya

## Nuorodos
* Daina ''Nacida para amar'' (1989 m.)

|-
Kubilas

**Kubilas** – cilindro formos talpa, žema plati statinė – indas skysčiams ar bėralams laikyti, uždengiamas užspaudžiamu dangčiu. Paprastai senieji kubilai pagaminti iš lentinių šulelių, aplenktų keliais medžio ar metalo lankais. Kubilo skirtumas nuo statinės – jis laikomas stačias, o statinė su uždaru dugnu ir viršumi, užsandarinta kamščiu, gali būti paguldoma, ridenama.

## Aprašymas

Kubilus gamindavę amatininkai – kubiliai. Jie rakandus dirbdavo iš pušies, eglės, drebulės, ąžuolo. Indams buvo panaudojama ir beržo, liepos žievė. Gaminiai iš ąžuolo medienos buvo sunkesni ir patvaresni. Kubilai buvo nupinami ir iš šiaudų. Naudoti įvairių dydžių, kaip tara grūdams, miltams laikyti, kitiems maisto produktams saugoti, kraičiui sudėti, prekėms gabenti. Dideliame mediniame kubile skalbdavo, prausdavo vaikus, raugindavo kopūstus, įrengdavo medsukį (sudėtiems koriams sukti).

Šiais laikais kubilams gaminti be medžio pritaikomos ir kitos medžiagos – metalas, plastikas. Naudojamas ir kaip lauko pirtis – didžiulis kubilas su pašildytu vandeniu, talpinantis ne vieną žmogų.

## Taip pat skaitykite

* Auseklis (indas)
* Duonkubilis
* Kraitkubilis


Landauer I 071 r.jpg|Kubilo gaminimas (iliustracija)
Jean-Baptiste Siméon Chardin 019.jpg|Skalbimas kubile (Ž. Šardeno paveikslas)
The worn out nylon stockings in this barrel full of salvaged stockings will be reprocessed and made into parachutes... - NARA - 196427.jpg|Kubilas su prekėmis
FtPikeStoreBarrels.JPG|Įvairūs kubilai
Medogonka.JPG|Kubilas su medsukiu


## Nuorodos

* Kubilas auseklis
* Kubilas (''kaisiadoriumuziejus.lt'')
Kyzylo kožunas

**Kyzylo kožunas** (, ) – administracinis rajonas Rusijoje, Tuvos vidurinėje dalyje. Tai daugiausiai gyventojų turintis kožunas Tuvoje. Administracinis centras – Ka Chemas.

## Geografija

Kožunas išsidėstęs daugiausia Tuvos dubumoje, prie Ka Chemo ir Bij Chemo santakos ir judviejų sudaryto Jenisiejaus. Taip pat teka Elegestas. Šiaurėje iškilęs Ujuko kalnagūbris. Kožunas iš šiaurės ir pietų supa respublikos sostinę Kyzylą.

## Ūkis

Verčiamasi daugiausia gyvulininkyste (avininkyste). Kasama akmens anglis (Ka Cheme).

Ust Elegeste yra Uigūrų kaganato laikų tvirtovė.

## Gyvenvietės

Kožunas padalintas į 9 kaimo gyvenvietes (sumonus), yra 1 miesto tipo gyvenvietė (Ka Chemas):

* Bajan Kolas
* Kara Chakas
* Sukpakas
* Terlig Chaja
* Ust Elegestas
* Celinojė
* Čerbis
* Šambalygas
* Ejerbekas

## Šaltiniai
Hail to the King

**Hail to the King** – šeštasis studijinis amerikiečių metalo grupės „Avenged Sevenfold“ albumas, išleistas 2013 m. rugpjūčio 23 d. Tai – pirmasis ir vienintelis grupės albumas, kuriame groja naujasis būgnininkas Arin Ilejay, 2013 m. tapęs pilnateisiu grupės nariu. Jis pakeitė 2009 m. mirusį būgnininką Jimmy „The Rev“ Sullivan. 2015 m. Ilejay paliko grupę. Albumas susilaukė teigiamų kritikų įvertinimų ir debiutavo pirmojoje „Billboard 200“ bei Jungtinės Karalystės albumų reitingų vietose.

## Dainų sąrašas
Visas dainas parašė M. Shadows, Zacky Vengeance, Synyster Gates, ir Johnny Christ.

## Išnašos
Luke Bryan

**Tomas Liuteris „Lukas“ Brajanas** (*Thomas Luther „Luke“ Bryan*, g. 1976 m. liepos 17 d.) – amerikiečių kantri atlikėjas iš Nešvilio. Savo karjerą pradėjo 2007 m., išleidęs albumą „I’ll Stay Me“.

2024 m. duomenimis, atlikėjas yra išleidęs aštuonis studijinius albumus, iš kurių naujausiasis, „Mind of a Country Boy“, išleistas 2024 m. rugsėjį.

## Diskografija
* *I’ll Stay Me* (2007)
* *Doin' My Thing* (2009)
* *Tailgates & Tanlines* (2011)
* *[[Crash My Party]]* (2013)
* *[[Kill the Lights]]* (2015)
* *[[What Makes You Country]]* (2017)
* *Born Here Live Here Die Here* (2020)
* *Mind of a Country Boy* (2024)

## Išnašos

## Nuorodos
*
Crash My Party

**Crash My Party** – ketvirtasis studijinis amerikiečių kantri atlikėjo Luke Bryan albumas, išleistas 2013 m. rugpjūčio 13 d. Pirmasis albumo singlas „Crash My Party“ pasiekė pirmąją vietą JAV kantri dainų reitinge. Nors albumas ir susilaukė vidutiniškų kritikų įvertinimų, per pirmąją savaitę vien JAV parduota 528 000 kopijų ir jis debiutavo pirmojoje „Billboard 200“ reitingo vietoje. Vėliau paaiškėjo, jog albumas buvo trečias geriausiai parduodamas 2013 m. albumas. 2017 m. rugsėjį albumas JAV tapo keturiskart platininiu, pardavus virš keturių milijonų kopijų.

## Dainų sąrašas

## Išnašos
Oviuro kožunas

**Oviuro kožunas** (, ) – administracinis rajonas Rusijoje, Tuvos pietinėje dalyje. Administracinis centras – Chandagaity.

## Geografija

Kožunas pietuose turi sieną su Mongolija. Šiaurinė dalis kalnuota. Pietuose paviršius leidžiasi į Ubsu Nuro dubumą (UNESCO pasaulio paveldo objektas).

## Ūkis

Verčiamasi daugiausia gyvulininkyste (avys, ožkos, galvijai, arkliai). Kasama valgomoji druska.

## Gyvenvietės

Kožunas padalintas į 6 kaimo gyvenvietes (sumonus):

* Salgy
* Sagyr Cholis
* Solčiuras
* Dus Dagas
* Chandagaity
* Ča Suras

## Šaltiniai
The Civil Wars

**The Civil Wars** – amerikiečių folk muzikos duetas, susikūręs 2008 m. Per savo gyvavimo laikotarpį, grupė išleido du albumus ir laimėjo keturis Grammy apdovanojimus. Paskutinis albumas, „The Civil Wars“, buvo išleistas 2013 m. ir debiutavo pirmojoje „Billboard 200“ reitingo vietoje. Grupė išsiskyrė 2014 m.

## Diskografija
* *Barton Hollow* (2011)
* *[[The Civil Wars (albumas)|The Civil Wars]]* (2013)

## Išnašos

## Nuorodos
*
Leon Zeitlin

**Leon Zeitlin** (1876 m. vasario 23 d. Klaipėdoje – 1967 m. birželio 22 d. Londone) – ekonomistas, politikas. 

## Biografija

Gimė 1877 m. birželio 30 d. Klaipėdoje, žydų šeimoje. Baigęs mokyklą studijavo ekonomiką Leipcigo universitete, 1902 m. tapo mokslų daktaru. Nuo 1907 m. dirbo Vokietijos ekonomikų asociacijoje Berlyne. Taip pat buvo Hanzos valdybos narys bei Vokietijos didmeninės ir užsienio prekybos valdybos narys. 1920-1932 m. buvo Vokietijos ekonomikos tarybos narys. 1928-1932 m. kaip *Vokietijos demokratų partijos narys* buvo Prūsijos landtago narys. Priklausė poetų, eseistų klubui P.E.N.. 1935 m. emigravo į Londoną, kur dirbo įvairiuose laikraščiuose. 1939 m. Trečiojo Reicho valdžia dėl žydų tautybės atėmė iš jo mokslų daktaro laipsnį. 1941-1952 m. dirbo Jungtinės karalystės eksporto institute. Mirė 1967 m. birželio 22 d. Londone.

## Nuorodos

* Susijusi literatūra (vok.)
* Biografija (vok.)
Mongun Taigos kožunas

**Mongun Taigos kožunas** (, ) – administracinis rajonas Rusijoje, Tuvos pietvakarinėje dalyje. Administracinis centras – Mugur Aksy.

## Geografija

Kožunas pietuose turi sieną su Mongolija, vakaruose – su Kalnų Altajumi. Nuo likusios Tuvos kožuną skiria Cagan Šibetu kalnagūbris, nuo Kalnų Altajaus – Šapšalo kalnagūbris. Kožune yra aukščiausia ne tik visos Tuvos, bet ir Sibiro vieta – Mongun Taigos kalnas (3976 m). Didžiausias ežeras – Chindiktig Cholis. Iš jo išteka Mogen Burenas.

## Ūkis

Verčiamasi daugiausia gyvulininkyste (avininkyste). Kožunas yra pagrindinis jakų augintojas Tuvoje. Mogen Burene įrengta mažoji hidroelektrinė.

## Gyvenvietės

Kožunas padalintas į 2 kaimo gyvenvietes (sumonus):

* Mugur Aksy
* Kyzyl Chaja

## Šaltiniai
The Civil Wars (albumas)

**The Civil Wars** – antrasis ir paskutinis amerikiečių folk grupės „The Civil Wars“ albumas, išleistas 2013 m. rugpjūčio 6 d. Albumas susilaukė teigiamų kritikų įvertinimų ir per pirmą savaitę buvo parduota 116 000 kopijų. Jis debiutavo pirmojoje „Billboard 200“ reitingo vietoje. Daina „From This Valley“ laimėjo „Grammy“ apdovanojimą už geriausią grupinį kantri atlikimą.

## Dainų sąrašas

## Išnašos
Lenkijos Senatas

**Lenkijos Respublikos Senatas** () – Lenkijos parlamento aukštieji rūmai, kartu su Seimu sudarantys Nacionalinę asamblėją (). Senate posėdžiauja 100 deputatų, renkamų visuotiniu balsavimu 4 metų kadencijai.

Šiuolaikinis Lenkijos Senatas įsteigtas 1989 m. „apskritojo stalo“ derybose dėl to susitarus komunistinės LLR valdžiai ir tuometinei opozicijai.

Senato statusą nustato 1997 m. Lenkijos Konstitucija. Rinkimai į Seimą ir Senatą vyksta tuo pačiu metu. Senatoriumi tampa daugiausia balsų rinkimų apygardoje surinkęs kandidatas.

Senatas gali vetuoti bet kurį Seimo priimtą įstatymą, tačiau savo ruožtu Seimas gali atmesti Senato veto dviem trečdaliais balsų.

Senato pirmininkas (maršalka, ) laikomas trečiuoju pagal eilę Lenkijos pareigūnu, galinčiu vykdyti Lenkijos prezidento funkcijas (po paties prezidento ir Seimo pirmininko).

## Lenkijos Senato maršalkos
* Andžejus Stelmachovskis (1989–1991 m.)
* Augustas Helkovskis (1991–1993 m.)
* Adamas Struzikas (1993–1997 m.)
* Alicija Gžeskoviak (1997–2001 m.)
* Longinas Pastusiakas (2001–2005 m.)
* Bogdanas Borusevičius (2005–2015 m.)
* Stanislavas Karčevskis (2015–2019 m.)
* Tomašas Grodzkis (nuo 2019 m.).

## Senato sudėtis

Nuo 2005 m. daugumą Senate turi Piliečių platforma.

.

## Nuorodos
* Lenkijos Respublikos Senato oficialus tinklapis
Betty Missiego

**Beatriz Teresa „Betty“ Missiego Campos** (g. 1945 m. sausio 16 d. Lima, Peru) – Peru dainininkė, nuo 1972 m. turinti Ispanijos pilietybę ir ten gyvenanti.

## Biografija

Savo gimtinėje Betty karjerą pradėjo kaip šokėja, tačiau dėl patirtos traumos turėjo palikti karjerą. Vėliau veiklą tęsė šou versle, vedė vietines televizijos laidas, kurios jai atnešė populiarumą Peru.

1968 metais Betty persikėlė gyventi į Ispaniją, kur pradėjo dainininkės karjerą. 1972 m. gavo šios šalies pilietybę.

1972 metais ji atstovavo Peru valstybei pirmajame *Festival de la OTI* festivalyje, vykusiame Madride. Jame su daina „Recuerdos de un adiós“ Betty užėmė devintą vietą.

1979-aisiais atlikėja atstovavo Ispanijai 24-ajame „Eurovizijos“ konkurse, įvykusiame Jeruzalėje. Atlikusi dainą „Su canción“, ji užėmė antrą vietą, surinkusi 116 taškų.

Atlikėja yra ištekėjusi už kompozitoriaus Fernando Moreno Medina.

## Nuorodos
* Betty Missiego IMDB svetainėje 

|-
Eduard Kado

**Eduard Kado** (1875 m. rugpjūčio 15 d. Klaipėdoje – 1946 m. sausio 2 d. Liubeke) – dailininkas, skulptorius.

## Biografija

Gimė 1875 m. rugpjūčio 15 d. Klaipėdoje. 1892–1899 m. studijavo Karaliaučiaus dailės akademijoje, vėliau Miuncheno ir Paryžiaus dailės akademijose. Keliavo ir dirbo dailės mokytoju Olandijoje, Skandinavijoje, Anglijoje, Italijoje, kol pastoviai įsidarbino *Löbenichtschen* dailės mokykloje Karaliaučiuje. Savo darbus eksponavo *Teicherts Kunstsalon* Karaliaučiuje. Daugiausiai tapė peizažus, portretus, religinius motyvus, karo scenas, kūrė skulptūras. Priklausė Vokietijos nacionalinei vizualiųjų menų asociacijai. 1941 m. išvyko gyventi į Liubeką, kur ir mirė 1946 m. sausio 2 dieną.

## Darbai

* Gemälde Auf Düne sitzende ostpreussische Bäuerin vor Dorfhintergrund. Öl auf Leinwand, 99,9×80,6 cm
* Gemälde Elisabeth Lemke, 1899, Öl auf Leinwand, 60×50 cm zusammen mit Fidus und Emma Marie Elias Bilderschmuck zu: Carmen Sylva: Märchen einer Königin. Strauß, Bonn 1901
* Wandgemälde Heilquell. 1902, Tragheim-Apotheke, Königsberg
* Buchschmuck zu: Adolf Petrenz: Ostpreußisches Dichterbuch. Reissner, Dresden 1905
* Deckel zum Goldenen Buch der Stadt mit dem Königsberger Wappen im Silber, 1910, abgebildet in: Otto Walter Kuckuck (Hrsg.): Neue Kunst in Alt-* Preußen. Jahrgang I, Königsberg 1911, Heft 2, S. 81
* Gemälde Ich bin das Licht der Welt. 1912, Ottokar-(später Herzog-Albrecht-)Kirche Königsberg
* Bronze Mädchenkopf, 1913, abgebildet in: Königsberger Woche. Jahrgang 6, 12, S. 307 und Mühlpfordt: Königsberger Skulpturen. S. 95
* Bronze Bildnisbüste eines Herrn G., 1913

## Šaltiniai

* Herbert Meinhard Mühlpfordt: Königsberger Skulpturen und ihre Meister 1255–1945. Holzner, Würzburg 1970, S. 95
* Herbert Meinhard Mühlpfordt: Kado, Eduard. In: Kurt Forstreuter und Fritz Gause (Hrsg.): Altpreußische Biographie. Band 3, Elwert Marburg/Lahn, 1975, S. 971, ISBN 3-7708-0504-6
* Eduard Kado. In: Ulrich Thieme, Felix Becker u. a.: Allgemeines Lexikon der Bildenden Künstler von der Antike bis zur Gegenwart. Band 19, E. A. Seemann, Leipzig 1926, S. 411.
* Hans Ries: Illustration und Illustratoren des Kinder- und Jugendbuchs im deutschsprachigen Raum 1871–1914. Wenner, Osnabrück 1992, S. 625, ISBN 3-87898-329-8
* Willy Oskar Dressler (Hrsg.): Dresslers Kunsthandbuch. Band 2 Bildende Kunst. 9. Ausgabe, Curtius, Berlin 1930, S. 483f.
* Hermann Alexander Müller und Hans Wolfgang Singer (Hrsg.): Allgemeines Künstler-Lexikon. Band 6. Rütten & Loening, Frankfurt am Main 1922, S. 152f.
* Joachim Busse: Internationales Handbuch aller Maler und Bildhauer des 19. Jahrhunderts. Busse, Wiesbaden 1977, S. 651, Nr. 41848, ISBN 3-9800062-0-4
* Emmanuel Bénézit: Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays. Band 5 [der achtbändigen Ausgabe], Gründ, [Paris] 1956, S. 204
* Hugo Witt: Königsberg i. Pr. In: Kunst für Alle. Band XXII, 1907, S. 365f.
Peter Molyneux

**Piteris Molino** (; g. 1959 m. gegužės 5 d. Gildfordas, Saris, Jungtinė Karalystė) – britų kompiuterinių žaidimų dizaineris ir programuotojas. Jis sukūrė tokius žaidimus kaip „Populous“, „Dungeon Keeper“ ir „Black & White“, taip pat „Theme Park“ ir „Fable“.

## Biografija
P. Molino karjerą pradėjo 1982 m. „Atari“ ir „Commodore 64“ skirtų videožaidimų diskelių pardavimais. Karjeros aušroje jis sukūrė „The Entrepreneur“, tekstinį simuliacinį žaidimą apie naujai įsteigtos kompanijos valdymą. 2007 m. tinklalapio „GameSpy“ apžvalgininkas prilygino „Fable II“ naudojamą ekonomikos žaidimo mechaniką pastarajam P. Molino žaidimui. Vėliau P. Molino dirbo prie programinės įrangos kūrimo.

Už iš programinės įrangos kūrimo gautus pinigus P. Molino kartu su Lesu Edgaru 1987 m. įsteigė bendrovę „Bullfrog Productions“. Šioje studijoje buvo sukurtas dievo žaidimo žanro žaidimas „Populous“, kurio kopijų buvo parduota per 4 milijonai. Paskutinis Molino projektas šioje studijoje buvo „Dungeon Keeper“. 2004 m. šią studiją įsigijo „Electronic Arts“ ir prijungė prie savo padalinio „EA UK“.

Kiek vėliau, 1996 m., Molino įkūrė naują studiją „Lionhead Studios“, kurioje jau kitais metais buvo pradėta kurti žaidimą „Black & White“. Vėliau šioje studijoje buvo sukurtas „Fable“. Abu žaidimus išleisti pasisiūlė „Microsoft“, kuri vėliau įsigijo ir pačią studiją ir pavertė ją vienu iš savo studijos „Microsoft Game Studios“ padalinių.

## Išnašos
Heinrich Ilgenstein

**Heinrich Ilgenstein** (1875 m. birželio 3 d. Klaipėdoje – 1946 m. balandžio 5 d. Tičine, Šveicarija) – publicistas, dramaturgas. 

## Biografija

Gimė 1875 m. birželio 3 d. Klaipėdoje. Studijavo istoriją ir literatūrą Berlyno universitete. Baigęs mokslus dirbo žurnalistu, 1906 m. įkūrė literatūrinį savaitraštį *Das Blaubuch*. Nuo 1909 m. dirbo laikraštyje *Preußenspiegel, Studien aus einem Kulturstaat*, kritikavo Vokietijos imperijos valdžią, už tai buvo pasodintas pusei metų į kalėjimą. Išėjęs iš kalėjimo dirbo laikraštyje *Die Gegenwart*. Po kiek laiko išleido pirmąjį savo romaną *Die beiden Hartungs*. 1912 m. parašė pirmąją savo dramą *Kammermusik*. 1916 m. publikavo antrąjį romaną *Haß regiert*. Vėliau kūrė dramas įvairiems teatrams ir operetėms. Mirė 1946 m. balandžio 5 d. Tičine.

## Šaltiniai
Curt Jany

**Curt Jany** (1867 m. spalio 22 d. Klaipėdoje – 1945 m. vasario 18 d. Berlyne) – karininkas, istorikas 

## Biografija

Gimė 1867 m. spalio 22 d. Klaipėdoje. 1888 m. pradėjo tarnauti kariuomenėje, 1903 m. tapo generalinio štabo kapitonu. Kovojo I pasauliniame kare, vėliau tapo karo istoriku. 1937 m. apdovanotas *Leibniz-Medaille* apdovanojimu už akademinę veiklą. Žuvo 1945 m. vasario 18 d. Berlyne per miesto bombardavimą.

## Nuorodos

* Biografija (vok.)
* Susijusi literatūra (vok.)
Gabe Newell

**Geibas Niuvelas** (; g. 1962 m. lapkričio 3 d.) – kompiuterinių žaidimų įmonės „Valve Corporation“ bendraįkūrėjas ir generalinis direktorius.

## Karjera

Metęs studijas Harvardo universitete, G. Niuvelas trylika metų dirbo „Microsoft“, kol galiausiai išėjo iš darbo, įkvėptas Michael Abrash, palikusio „Microsoft“ dėl galimybės studijoje „id Software“ padirbėti prie žaidimo „Quake“. Kartu su taip pat buvusiu „Microsoft“ darbuotoju Mike Harrington G. Niuvelas 1996 m. įsteigė „Valve“. M. Haringtonas finansavo pirmojo studijos žaidimo „Half-Life“ kūrimą.

## Asmeninis gyvenimas
G. Niuvelas vedęs, žmona Lisa Mennet, turi du sūnus. Vienu metu G. Niuvelas sirgo Fuchso distrofija, įgimta liga, kuri paveikia rageną, bet pasveiko po dvejų ragenos transplantacijų 2006 ir 2007 m.

## Išnašos
Air Berlin

**Air Berlin** (IATA – **AB**, ICAO – **BER**) – buvusi antra pagal dydį Vokietijos oro linijų bendrovė po „Lufthansa“ ir 10 Europoje pagal keleivių pervežimą.

Po eilės ekonominių sunkumų 2017 m. rugpjūčio 15 d. paskelbė nemokumą, o tų pačių metų spalio 27 d. nutraukė savo veiklą.

## Istorija
Kompanija įkurta 1978 m. kaip „Air Berlin USA“ ir skraidino keleivius tarp Berlyno ir Viduržemio jūros regiono miestų. 1991 m. kompanija buvo perpirkta iš JAV verslininkų ir pervadinta „Air Berlin GmbH & Co. Luftverkehrs KG“.

2001 m. kompanijai skraidintas Boeing 737–800 lėktuvas pasiekė rekordą – be sustojimo 9 val. ir 10 minučių skrido iš Sietlo į Berlyną.

2004 m. „Air Berlin“ pradėjo bendradarbiavimą su Austrijos bendrove „Niki“, perėmusi 24 % šios kompanijos akcijų. 2005 m. Vokietijos bendrovė pasirašė bendradarbiavimo sutartį su privačia oro bendrove „Germania“.

2006 m. „Air Berlin“ užsakė 60 Boeing 737–800 ir 15 mažesnių Boeing 737–700 lėktuvų.

2015 m. kompanija valdė 141 lėktuvą, iš kurių 43 yra Boeing, 16 – Bombardier Dash 8 ir 79 – Airbus. Didžiausias jų yra Airbus A330-200, talpinantis 298 keleivius.

2017 m. kompanija susidūrė su dideliais ekonominiais sunkumais, o spalio 27 d. nutraukė savo veiklą. Paskutinis tarpžemyninis kompanijos skrydis buvo spalio 15 d. iš Majamio į Diuseldorfą. Spalio 27 d. paskutinis kompanijos skrydis buvo iš Miuncheno į Berlyną.

Spalio 28 d. „EasyJet“ paskelbė perimantys 1000 darbuotojų ir išsinuomojantys 25 Airbus A320 lėktuvus iš „Air Berlin“.

## Šaltiniai
Pij Chemo kožunas

**Pij Chemo kožunas** (, ) – administracinis rajonas Rusijoje, Tuvos šiaurinėje dalyje. Administracinis centras – Turanas.

## Geografija

Kožunas šiaurėje turi sieną su Krasnojarsko kraštu. Teritorija daugiausia išsidėsčiusi Turano–Ujuko duburyje. Iš šiaurės riboja Vakarų Sajanas, iš pietų – Ujuko kalnagūbris. Svarbiausios upės – Bij Chemas ir jo intakas Ujukas.

## Ūkis

Verčiamasi daugiausia gyvulininkyste (avininkyste), žemdirbyste.

## Gyvenvietės

Kožunas padalintas į 7 kaimo gyvenvietes (sumonus) ir 1 miestą (Turanas):

* Aržanas
* Sevi
* Seserligas
* Sušis
* Tarlagas
* Ujukas
* Chadynas

## Šaltiniai
Sut Cholio kožunas

**Sut Cholio kožunas** (, ) – administracinis rajonas Rusijoje, Tuvos vakarinėje dalyje. Administracinis centras – Sug Aksy.

## Geografija

Kožunas šiaurėje turi sieną su Krasnojarsko kraštu ir Chakasija. Teritorija daugiausia kalnuota, pietuose leidžiasi į Tuvos dubumą. Svarbiausios upės – Chemčikas, Alašas, Ak Sugas. Telkšo Sut Cholio aukštikalnių ežeras.

## Ūkis

Verčiamasi daugiausia gyvulininkyste (avininkyste), pietuose auginami javai.

## Gyvenvietės

Kožunas padalintas į 7 kaimo gyvenvietes (sumonus):

* Ak Dašas
* Aldan Madyras
* Bora Taiga
* Iškinas
* Kara Čyra
* Kyzyl Taiga
* Sug Aksy

## Šaltiniai
Hedwig Andersen

**Hedwig Andersen** (1866 m. birželio 9 d. Klaipėdoje – 1957 m. kovo 29 d. Eutine) – gydytoja, mokytoja, kartu su Clara Schlaffhorst sukūrusi kvėpavimo, kalbos ir balso terapijos Schlaffhorst ir Andersen metodą.

## Biografija

Gimė 1866 m. birželio 9 d. Klaipėdoje, virvių gamintojo šeimoje. Zondershauzene, Tiuringijoje dirbo fortepijono mokytoja. Mokėsi dainavimo pas Julius Hey, kur susipažino su Clara Schlaffhorst. Kartu jos iš vertė iš anglų į vokiečių kalbą Leo Kofler knygą *The Art of Breathing*. 1910 m. pradėjo dirbti mokytoja Berlyne. 1916 m. kartu su C. Schlaffhorst atidarė vokalinio meno mokyklą Rotenberge prie Fuldos. 1926-1942 m. mokykla veikė Hustedt miestelyje Žemutinėje Saksonijoje, o 1942-1945 m. Seefeld miestelyje Pomeranijoje. Po C. Schlaffhorst mirties 1945 m. persikėlė gyventi pas savo buvusią mokinę Annemarie Fischer į Šionbriuną prie Eutino Šlėzvige-Holšteine, kur ir mirė 1957 m. kovo 29 dieną. 

## Nuorodos

* Biografija (vok.)
* Susijusi literatūra (vok.)
Volbeat

**„Volbeat“** – sunkiojo metalo grupė, suformuota vokalisto Michael Poulsen Danijoje, Kopenhagoje. Grupė atlieka rokenrolo, sunkiojo metalo ir rockabilly žanrų mišinį, įkvėpta klasikinių rokenrolo atlikėjų, tokių kaip Elvis Preslis ir Johnny Cash, taip pat ir moderniojo sunkiojo roko, trash metal, sunkiojo metalo, alternatyviojo roko bei hardcore grupių. Dabartinė grupės sudėtis: vokalistas ir gitaristas Michael Poulsen, bosistas Kaspar Boye Larsen, gitaristas Rob Caggiano bei būgnininkas Jon Larsen. „Volbeat“ yra pasirašiusi sutartį su Mascot Records (Nyderlandai) ir yra išleidusi šešis studijinius albumus bei du DVD.

## Diskografija
; Studijiniai albumai

* *The Strength / The Sound / The Songs* (2005)
* *Rock the Rebel / Metal the Devil* (2007)
* *Guitar Gangsters & Cadillac Blood* (2008)
* *Beyond Hell / Above Heaven* (2010)
* *Outlaw Gentlemen & Shady Ladies* (2013)
* *Seal the Deal & Let's Boogie* (2016)

## Videografija
* *Live: Sold Out* (2007)
* *Live from Beyond Hell/Above Heaven* (2011)
Tandi kožunas

**Tandi kožunas** (, ) – administracinis rajonas Rusijoje, Tuvos vidurinėje dalyje. Administracinis centras – Bai Chakas.

## Geografija

Teritorija daugiausia išsidriekusi Tuvos dubumoje, pietvakariuose iškilęs Tanu Ola kalnagūbris. Svarbiausia upė – Elegestas. Telkšo Čagytajaus, Dus Cholio, Chadyno ežerai.

Yra reliktinė Balgazyno pušų giraitė.

## Ūkis

Verčiamasi daugiausia avininkyste), pienine gyvulininkyste, maisto pramone.

## Gyvenvietės

Kožunas padalintas į 7 kaimo gyvenvietes (sumonus):

* Kyzyl Arygas
* Bai Chakas
* Balgazynas
* Durgenas
* Kočetovas
* Mežegėjus
* Uspenka

## Šaltiniai
Viktor Lazlo

**Viktor Lazlo** (tikrasis vardas *Sonia Dronier*; g. 1960 m. spalio 7 d. Lorjane, Prancūzija) – Prancūzijos/Belgijos dainininkė.

Dronier gimė Prancūzijoje, jos tėvai yra kilę iš Karibų jūros regiono. Jos motina gimė Grenadoje, o tėvas yra iš Martinikos. Vėliau ji persikėlė studijuoti į Briuselį. Ten ji buvo atrasta prodiuserio Lou Deprijck. Su juo Viktor Lazlo įrašė pirmąjį singlą „Casanova“.

Sėkmingiausia jos karjeroje daina tapo „Breathless“, išleista 1987 metais, ją atliko 1987 m. „Eurovizijos“ konkurso atidarymo metu.

## Diskografija

### Albumai
* 1985 *She* / *Canoë Rose*
* 1987 *Viktor Lazlo*
* 1989 *Hot and soul / Club Desert*
* 1990 *Sweet Soft & Lazy – The Exclusive Collection*
* 1991 *My delicious poisons / Mes poisons délicieux*
* 1993 *Sweet, soft and lazy – The Very Best Of*
* 1996 *Back to Front / Verso*
* 2002 *Loin de Paname*
* 2002 *Amour(s)*
* 2004 *Saga*
* 2007 *Begin The Biguine*
* 2012 *My Name Is Billie Holiday*

### Singlai
* 1984 *Backdoor Man*
* 1985 *Canoë Rose*
* 1985 *Last Call For An Angel*
* 1985 *Slow Motion*
* 1986 *Pleurer des rivières*
* 1986 *Sweet Soft & Lazy*
* 1987 *Breathless*
* 1987 *Take Me*
* 1988 *You Are My Man*
* 1988 *Amour Puissance Six*
* 1989 *City Never Sleeps*
* 1989 *In The Midnight Sky*
* 1990 *Das Erste Mal Tat’s Noch Weh*
* 1990 *Jesse*
* 1990 *Ansiedad*
* 1991 *Baiser sacré*
* 1991 *Teach Me To Dance*
* 1991 *Love Insane*
* 1991 *Balade De Lisa*
* 1991 *Baisers*
* 1993 *The Dream Is In Our Hands*
* 1993 *Vattene amore*
* 1994 *Engel Wie Du*
* 1996 *My Love*
* 1996 *Turn It All Around*
* 1998 *Besame Mucho*
* 1999 *Le message est pour toi*
* 2002 *The Sound Of Expectation*
* 2004 *Love To Love You Baby*
* 2005 *Total Disguise* (su Serhat)
* 2007 *J’attends*

## Nuorodos
* 
* Viktor Lazlo , blog (http://mynameisviktorlazlo.blogspot.fr)
Tere Cholio kožunas

**Tere Cholio kožunas** (, ) – administracinis rajonas Rusijoje, Tuvos pietrytinėje dalyje. Administracinis centras – Kungurtugas.

Tai mažiausiai gyventojų turintis Tuvos kožunas.

## Geografija

Teritorija kalnuota, ją daugiausia užima Sangileno kalnynas. Teka Ka Chemo intakas Balyktyg Chemas. Telkšo Tere Cholio ežeras su VIII a. Por Bažyno tvirtovės liekanomis.

## Ūkis

Verčiamasi miškininkyste, žvejyba, turizmu.

## Gyvenvietės

Kožune yra 1 kaimo gyvenvietė (sumonas):

* Šynasas (c. Kungurtugas)

## Šaltiniai
Tes Chemo kožunas

**Tes Chemo kožunas** (, ) – administracinis rajonas Rusijoje, Tuvos pietinėje dalyje. Administracinis centras – Samagaltajus.

## Geografija

Teritorija kalnuota, driekiasi Tanu Ola kalnagūbris. Pietinė dalis patenka į Ubsu Nuro dubumą (UNESCO pasaulio paveldo objektas). Teka Tes Chemas, Šivilig Chemas, Orchin Golas, Chyralyš Chemas. Telkšo Kara Cholio ežeras.

## Ūkis

Verčiamasi gyvulininkyste, žemės ūkiu.

Lankytini objektai:
* Kupranugario uola
* Kaldak Chamaro kalnų perėja
* Duktug Dyto aržanas – šventvietė
* senovinis kurganas prie Samagaltajaus
* Charalyg Chemo petroglifai

## Gyvenvietės

Kožunas yra padalintas į 7 kaimo gyvenvietes (sumonus):

* Bert Dagas
* Kyzyl Čyranas
* O Šyna
* Samagaltajus
* U Šyna
* Šurmakas
* Beldir Arygas

## Šaltiniai
Bogdan Borusewicz

**Bogdanas Michalas Borusevičius** (, g. 1949 m. sausio 11 d. Lidzbarke) – lenkų politikas ir valstybės veikėjas, I,II ir III šaukimo Lenkijos Seimo deputatas, nuo 2005 m. – Lenkijos Senato maršalka.

## Biografija
1975 m. baigė istorijos studijas Liublino katalikiškojo Jono Pauliaus II universiteto Humanitariniame fakultete.

Aktyviai dalyvavo pasipriešinime prieš tuometinę komunistinę LLR valdžią. 1968 m., dar būdamas moksleiviu buvo nuteistas trejus metus kalėti už atsišaukimų gaminimą ir platinimą, 1976 m. buvo darbininkų gynimo komiteto narys Radome, 1980 m. rugpjūčio mėn. dalyvavo organizuojant streiką Gdansko laivų statykloje.

1981 m. gruodžio 13 d. Lenkijoje įvedus karinę padėtį veikė pogrindyje, buvo vienas iš Solidarumo profsąjungos vadovų. 1986 m. areštuotas, 1988 m. – amnestuotas.

1991–2001 m. buvo I, II ir III-jo šaukimo Lenkijos Seimo deputatu. 2001–2005 m. vadovavo Pomeranijos valdytojų tarybai.

2005 m. kaip nepriklausomas kandidatas išrinktas į VI šaukimo Lenkijos Senatą. Gavęs Piliečių platformos bei Teisės ir Teisingumo partijų palaikymą išrinktas Senato maršalka.

2011 m. tapo Piliečių platformos partijos nariu.

## Papildoma informacija
* Su 2002 m. mirusia žmona Alina Penkovska (buvusia aktyvia antikomunistinio judėjimo dalyve, II šaukimo Lenkijos Senato nare) išaugino du vaikus.
* 2010 m. liepos 8 d. ėjo Lenkijos prezidento pareigas (vieną dieną, dėl Lenkijos Konstitucijos ypatumų, vietoje žuvusio prezidento L.Kačinskio išrinkus Lenkijos Seimo maršalką B. Komorovskį).
* B.Borusevičius yra Gdansko garbės pilietis.
* 2015 m. kovo mėn. Rusijos valdžia neįsileido į šalį B.Borusevičiaus, kuris turėjo vadovauti Lenkijos delegacijai nužudytojo opozicijos veikėjo B.Nemcovo laidotuvėse.

## Šaltiniai
Wilhelm Lippke

**Wilhelm Lippke** (1869 m. gegužės 1 d. Klaipėdoje – 1933 m. birželio 4 d. Zopote) – architektas.

## Biografija

Gimė 1869 m. gegužės 1 d. Klaipėdoje. Baigęs statybų akademiją Berlyne suprojektavo daugiau nei 100 pastatų Sopote, Dancige ir šių miestų apylinkėse.

Nuo 1921 m. priklausė Vokiečių architektų sąjungai ().

## Žymiausi darbai

* *Eduardo Herbsto rezidencija*, ul. Kościuszki 29 (1896)
* Otto ir Ernsta Fastų prekybos namai, pl. Konstytucji 3 Maja 3 (1896)
* Hotel Werminghoff, ul. Monte Cassino 60 (1897), pastatas neišlikęs
* Hotel Carlton, ul. Parkowej (1897)
* Hotel Kaiserhoff, ul. Monte Cassino 37 (1901)
* Willa Rosa, ul. Poniatowskiego 6 (1905)

## Šaltiniai

* Marek Sperski, Tygodnik Sopocki, nr 2 [5] z 20 marca 2000
* Józef Golec: 1901–2001 Sopot Kronika XX wieku, Golmar Gdynia 2001, 415 s., ISBN 83-916205-0-6
* Józef Golec: Sopocki album biograficzny, Cieszyn 2008, s. 144
* Agnieszka Lasota: Rozwój historyczny sopockiej ulicy Obrońców Westerplatte, 2002, praca dyplomowa
Ulug Chemo kožunas

**Ulug Chemo kožunas** (, ) – administracinis rajonas Rusijoje, Tuvos vidurinėje dalyje. Administracinis centras – Šagonaras.

## Geografija

Kožunas šiaurėje turi ribą su Krasnojarsko kraštu. Teritorija išsidėsčiusi daugiausia Tuvos dubumoje, šiaurinė pusė kalnuota. Teka Jenisiejus (Ulug Chemas), susitvenkęs į Sajanų-Šušenskojės tvenkinį. Stūkso šventasis Chajyrkano kalnas.

## Ūkis

Verčiamasi gyvulininkyste, žemės ūkiu.

## Gyvenvietės

Kožunas yra padalintas į 8 kaimo gyvenvietes (sumonus) ir 1 miestą (Šagonaras):

* Aryg Uzu
* Aryskanas
* Išti Chemas
* Iji Talas
* Chajyrkanas
* Torgalygas
* Čodura
* Eilig Chemas

## Šaltiniai
Todžos kožunas

**Todžos kožunas** (, ) – administracinis rajonas Rusijoje, Tuvos šiaurės rytinėje dalyje. Administracinis centras – Tora Chemas.

Tai didžiausias ir rečiausiai apgyvendintas respublikos kožunas.

## Geografija

Kožunas šiaurėje turi ribą su Krasnojarsko kraštu ir Irkutsko sritimi, rytuose – su Buriatija. Teritorija išsidėsčiusi daugiausia Rytų Sajane ir Vakarų Sajane. Tarp jų įsiterpusi Todžos dubuma. Svarbiausia upė – Bij Chemas (su intakais – Cham Syra, Systyg Chemu, Tora Chemu, Ulug O, Kiži Chemu). Telkšo Todžos, Nojon Cholio ežerai. Įsteigtas Azaso draustinis. Būdinga taiga, kalnuose – tundros, akmenynai.

## Ūkis

Verčiamasi miškininkyste, medžiokle, elnininkyste. Kasamas auksas (Systyg Cheme), polimetalų rūda (Kyzyl Taštyge).

## Gyvenvietės

Didesniąją kožuno gyventojų dalį (44 %) sudaro tuviai-todžinai – atskira tuvių grupė, besiverčianti elnininkyste. Taip pat yra kitų tuvių (33 %), rusų (20 %), buriatų.

Kožunas yra padalintas į 6 kaimo gyvenvietes (sumonus):

* Adyr Kežigas
* Ijus
* Systyg Chemas
* Tora Chemas
* Čazylaras
* Yrbanas

## Šaltiniai
Saugokis juokdario

**Saugokis juokdario** () – 1975 m. Italijos kinematografininkų sukurta komedija.

## Pagrindiniai aktoriai
: *Aktorius – vaidmuo*
* Nino Manfredi – Marcelo Feraris
* Mariangela Melato – Džulija
* Eli Wallach – Cezarė
* Mario Scaccia – Salomonas
* Adriana Innocenti – Jolanda
* Enzo Cannavale

## Turinys

Marcelo, paprastas muzikantas, gyvenantis su žmona Džulija ir 2 vaikais. Neapsikentusi jų paprasto ir nuobodaus gyvenimo, žmona jį palieka persikrausto pas Cezarę – turtuolį tironą, įpratusį gauti viską, ko tik užsigeidžia. Šis pradeda spausti Marcelo, kad jis duotų sutikimą skyryboms ir netgi pasiūlo už tai pinigų. Šis atvyksta pas Cezarę į namus, kur, šio svečių akivaizdoje, prasideda dviejų vyrų žodinė dvikova, kurios metu Džulija gali iš naujo įvertinti abu vyrus ir savo pasirinkimą...

## Apdovanojimai
* David di Donatello – geriausias scenarijus
* Globo d'oro – geriausia aktorė (M. Melato)
* „Golden Goblets“ – geriausia aktorė (M. Melato)
* Italijos nacionalinis kino žurnalistų sindikatas (nominacija) – geriausias aktorius (N. Manfredi)
Solar Impulse

**Solar Impulse** – Šveicarijoje gaminamas ilgų distancijų orlaivis, varomas Saulės energija. Šio privataus projekto tikslas – pirmą kartą istorijoje apskristi Žemės rutulį naudojant tik Saulės energiją.

Pirmasis šio projekto orlaivis „Solar Impulse 1“ debiutavo 2009 m. gruodžio 3 d. Vėliau orlaivis buvo sėkmingas išbandytas Šveicarijoje, Ispanijoje, Maroke bei kelionėse tarp jų, taip pat 2013 m. JAV.

2014 m. pirmą savo skrydį atliko antrasis projekto orlaivis „Solar Impulse 2“. 2015 m. kovą jis pradėjo pagrindinę projekto stadiją – kelionę aplink Žemės rutulį. Jis startavo iš Abu Dabio ir čia turėjo grįžto po penkių mėnesių kelionės. Tai turėjo įvykti per 12 etapų.

2015 m. liepos 3 d. orlaivis atliko kelionę iš Janponijos į Havajus, tačiau čia patyrė baterijos pažeidimus. Jiems sutvarkyti prireikė kelių mėnesių. 2016 m. vasarį pradėti nauji bandymai, o kelionę aplink Žemę orlaivis pratęsė 2016 m. balandį. Dar po 8 kelionės etapų 2016 m. liepos 23 d. „Solar Impulse 2“ atliko paskutinę kelionę iš Kairo iki Abu Dabio ir tapo pirmuoju Saulės energija varomu orlaiviu, apskridusiu Žemę.

## Orlaivio charakteristikos
* Įgula – 1
* Ilgis – 22,4 m
* Sparnų plotis – 71,9 m
* Aukštis – 6,37 m
* Svoris – 2 300 kg
* Pakilimo greitis – 20 mazgų (36 km/val)
* Variklis – elektrinis variklis, varomas Saulės baterijomis ir 4 ličio jonų baterijos po 41 kWh
* Propeleriai – 4
* Variklių galingumas – 17,4 AG
* Didžiausias greitis 77 mazgai (140 km/val)
* Kruizo greitis – 49 mazgai (90 km/val)
* Kruizo aukštis 27 900 pėdų (8500 m)
* Didžiausias galimas aukštis 39 000 pėdų (12 000 m)

## Nuorodos
* Projekto svetainė

## Šaltiniai
Maud Adams

**Mod Adams** (, g. 1945 m. vasario 12 d. Liuleo) – Švedijos modelis ir aktorė, geriausiai žinoma iš filmų apie agentą 007 Džeimsą Bondą „Žmogus su auksiniu pistoletu“, „Aštuonkojė“ ir „Žvilgsnis į žmogžudystę“ kuriuose ji atliko skirtingus vaidmenis. Ji vienintelė aktorė, vaidinusi net 3 serijos filmuose.

## Biografija
Mod gimė Gustavo ir Thyra Wikström šeimoje Liuleo mieste, esančiame netoli poliarinio rato.

Jos kelias į populiarumą prasidėjo 1963 m., kuomet ją parduotuvėje pastebėjo fotografas. Įkalbėjęs nusifotografuoti, jis vėliau jos nuotraukas nusiuntė grožio konkurso „Mis Švedija“ organizatoriams žurnalui „Allers“.

Mod tapo modeliu ir eilę metų sėkmingai dirbo agentūroje „Eileen Ford“ Paryžiuje bei Niujorke.

1970 m. ji sulaukė kvietimo filmuotis. Debiutiniame filme „The Boys in the Band“ pradiniuose juostos kadruose ji suvaidino fotografui pozuojančią manekenę. Vėliau ji dar pasirodė atskirose įvairių serialų („Kojak“, „Hawaii Five-O“) dalyse.

1974 m. Mod tapo žinoma visame pasaulyje, kuomet buvo pakviesta į bondiados filmą „Žmogus su auksiniu pistoletu“ suvaidinti piktadarę ir Rodžerio Mūro priešininkę.

Vėliau ji filmavosi fantastinėje juostoje „Rollerball“ (1975), trileryje „Tattoo“ (1981), kol prodiuseris Albertas R. Broccoli 1983 m. vėl pasiūlė jai vaidmenį filme apie agentą 007. Šį kartą tai buvo filmas „Aštuonkojė“ ir vienas pagrindinių juostos vaidmenų, kuriame Mod įkūnijo deimantų kontrabandininkę. Aktorei tuo metu buvo 37 ir ji tapo antrąja pagal amžių vyriausia Bondo mergina (vyriausia nuo 1964 m. filmo „Auksapirštis“ buvo 38 m. Honor Blackman).

1985 m., paskutiniame bondiados Rodžerio Mūro filme „Žvilgsnis į žmogžudystę“, Mod gavo epizodinį vaidmenį, suvaidinusi moterį minioje.

1983-84 m. ji filmavosi JAV seriale „Emerald Point NAS“. Vėliau ji atliko dar keletą vaidmenų įvairiuose TV filmuose ir serialuose, taip pat ir gimtojoje Švedijoje. Paskutinis jos vaidmuo buvo 2010 m. trumpametražiame filme „The Rooneys“.

## Asmeninis gyvenimas
1966 m. Mod ištekėjo už fotografo Roy Adamso, su kuriuo išsiskyrė 1975 m.

1999 m. ji ištekėjo antrą kartą – už buvusio teisėjo Charleso Rubino. Pora gyvena Los Andžele. Vaikų neturi.

Aktorė moka 5 kalbas: švedų, prancūzų, vokiečių, italų ir anglų.

## Apdovanojimas
1984 m. – „Academy of Science Fiction, Fantasy & Horror Films“ – geriausia antrojo plano aktorė („filmas Aštuonkojė“).

## Šaltiniai

## Nuorodos

* IMDb profilis
Respublikinė Vilniaus universitetinė ligoninė

**Respublikinė Vilniaus universitetinė ligoninė** – stambi universitetinė ligoninė Vilniuje.

## Istorija
1989 m. Lazdynų seniūnijoje pradėtos statybos.

1991 m. spalio 11 d. įsteigta **Vilniaus greitosios pagalbos universitetinė ligoninė**.

2003 m. panaikinus Šv. Jokūbo ligoninę, jos neurochirurgijos, traumatologijos ir reanimacijos skyriai perkelti į šią įstaigą.

2011 m. birželio 6 d. tapo **Respublikine Vilniaus universitetine ligonine**, o pavaldumas iš Vilniaus m. savivaldybės perduotas Sveikatos apsaugos ministerijai.

2018 m. prie ligoninės prijungta sanatorija „Pušyno kelias“, kuri pertvarkyta į reabilitacijos centrą „Pušyno kelias“. 2022 m. birželio 1 d. „Pušyno kelias“ uždarytas, jo veikla perkelta į RVUL. Pastatai bus parduoti aukcione.

## Statistika
Stacionare kasmet gydoma virš 30 tūkst. pacientų, atliekama virš 20 tūkst. operacijų, suteikiama per 305 tūkst. konsultacijų.

Veikia stambiausias šalyje Ortopedijos traumatologijos centras. Atliekamas platus operacijų spektras sergantiesiems judamojo-atramos aparato ligomis (kasmet atliekama apie 8,4 tūkst. operacijų), ruošiami šios srities rezidentai.

## Padaliniai

* Akių ligų skyrius
* Ausų, nosies, gerklės ligų skyrius
* Chirurginių instrumentinių tyrimų skyrius
* Dienos chirurgijos, artroskopinės chirurgijos ir sporto medicinos skyrius
* Fizinės medicinos ir reabilitacijos skyrius
* Ginekologijos skyrius
* I ir II Chirurgijos skyriai
* I ir II Neurologijos su smegenų kraujotakos sutrikimais skyriai
* I ir II Reanimacijos ir intensyviosios terapijos skyriai
* Kraujagyslių chirurgijos skyrius
* Krūtinės chirurgijos skyrius
* Neurochirurgijos skyrius
* Operacinis anesteziologijos skyrius
* Ortopedijos skyrius
* Planinės pagalbos skyrius
* Plastinės ir rekonstrukcinės chirurgijos skyrius
* Psichosomatinių susirgimų skyrius
* Skubiosios pagalbos skyrius
* Terapijos skyrius
* Terminių traumų skyrius
* Traumatologijos skyrius
* Urologijos skyrius
* Ūmių apsinuodijimų skyrius

* Laboratorijos tarnyba
* Radiologijos tarnyba

## Direktoriai
* 1989–2013 m. Leonardas Streikus
* 2013–2018 m. Algimantas Pamerneckas
* Nuo 2019 m. Jelena Kutkauskienė

## Šaltiniai
Kulvos Daunoravičių koplyčia

**Kulvos Daunoravičių koplyčia** – mauzoliejinė koplyčia su Daunoravičių šeimos kapaviete. Koplyčia stovi Kulvoje (Jonavos raj.), Kulvos bažnyčios šventoriuje, šalia pagrindinės Kauno gatvės (kelio ).

 
## Architektūra

Koplyčia su laidojimo rūsiu (užmūrytu). Pastatyta ant masyvaus akmenų pamato, priekiniu fasadu atgręžta į senosios bažnyčios varpinę. Virš įėjimo durų išlikęs autentiškas įrašas *Grób Downarowiczów* ('Daunoravičių kapas'). Statinio tūris – kompaktinis, stačiakampio plano, vieno aukšto, su dvišlaičiu stogu, padengtu lygios skardos lakštais ir įtaisytu kryželiu. Langų angos arkinės, jų sąramos – plytų mūro pleištinės. Fasadų apdaila ir puošyba – geltonos ir raudonos spalvos plytų mūras, skaldyto akmens plokštumos, rizalitai, profiliuoti karnizai. Abiejuose frontonuose įrengtos rozetės. Galinis fasadas aklinas. 

Statinio vidinė apdaila sutvarkyta: tvarkingos keraminių plytelių grindys, sieninė tapyba. Grindyse įrengta anga patekti į rūsį, ji padengta kitos spalvos plytelėmis. Ant skirtingų sienų pakabintos 6 juodo granito lentos su palaidotų šeimos narių, manoma, *Przyjaciel* herbo savininkų, vardais ir datomis. 

Kulvos senosiose kapinėse išlikusi XIX a. vid. kapavietė su Daunoravičių vardais.

## Koplyčioje palaidoti

* Magdalena z Wiłejków Downarowiczowa, m. 1889 m. balandžio 9 d. (71 m. amžiaus)
* Bronisława z Downarowiczów Kobyłecka, m. 1889 m. lapkričio 17 d. (40 m. amžiaus)
* Aleksander Downarowicz, m. 1891 m. rugpjūčio 17 d. (89 m. amžiaus)
* Julja z Downarowiczów Worotyncowa, m. 1891 m. lapkričio 23 d. (84 m. amžiaus)
* Medard Downarowicz, m. 1894 m. sausio 16 d. (50 m. amžiaus)
* Eufemia z Orłowskich Szmurłowa, m. 1907 m. liepos 24 d. (67 m. amžiaus)

## Galerija


Kulva, koplytėlė.JPG|Koplyčios priekis
Kulva, šventoriaus koplyčia.JPG|Galinė, aklina siena su tašytų akmenų mūru
Kulvos koplyčia.JPG|Koplyčios profilis nuo kapų pusės
Kulva. Koplyčios langas.JPG|Sienos langas
Kulva. Koplyčios rūsio anga.JPG|Vienas iš rūsio langelių cokolyje, prie žemės
Kulvos koplyčia, kryžius.JPG|Stogo kryžius


## Šaltiniai
1995 m. Lietuvos savivaldybių tarybų rinkimai

**1995 m. Lietuvos savivaldybių tarybų rinkimai** – Lietuvos savivaldybių tarybų rinkimai, vykę 1995 m. kovo 25 d. (šeštadienį). Iš viso rinkiminių apylinkių buvo 2063. Aktyvumas – 44,85 % (balsavo 1 140 384 rinkėjų iš 2 542 717, turinčių rinkimų teisę).

## Rezultatai

## Šaltiniai
* vrk.lt 1995 m. Lietuvos Respublikos savivaldybių tarybų rinkimai
Misionierių ligoninė

**Misionierių ligoninė** – gydymo įstaiga Vilniuje, veikusi nuo XX a. vidurio iki 2004 m. Adresas – Subačiaus g. 20.

## Istorija
1941 m. uždarius ir nacionalizavus Vilniaus Misijonierių bažnyčią ir šalia buvusį vienuolyną, vienuolyno patalpos atiteko Vilniaus miesto II ligoninei. Patalpose įkurdinti akių (oftalmologijos), gerklės, nosies ir ausų (otorinolaringologijos) ligų skyriai. 1960 m. ligoninės teritorijoje pastatytas papildomas dviaukštis pastatas.

1997 m. ligoninei suteikiamas **Misionierių ligoninės** pavadinimas. 2004 m. pradėta ligoninės reorganizacija, iki tol veikę skyriai iškelti į Respublikinę Vilniaus universitetinę ligoninę. Patalpose planuota įrengti slaugos ir ilgalaikio gydymo skyrius, bet šie planai nebuvo įgyvendinti. Buvusi ligoninė, nepaisant bandymų sklypą parduoti, tapo apleista.

## Šaltiniai
Žaidimo papildymas

**Žaidimo papildymas**, **papildymo paketas**, **išplėtimo paketas** arba **plėtinys** – papildymas, skirtas jau išleistam vaidmenų žaidimui, stalo žaidimui arba kompiuteriniam žaidimui. Tokie papildymai paprastai prideda naujų žaidimo vietovių, ginklų, daiktų ir (ar) išplėstinę siužeto liniją, siekiant pilnai užbaigti jau išleistą žaidimą. Tuo tarpu stalo žaidimų papildymus paprastai kuria originalus žaidimo kūrėjas, sukurti papildymą kompiuteriniam žaidimui kartais kūrėjai paskiria trečiosios šalies bendrovėms. Papildymai stalo žaidimams pradėti leisti dar XX a. 8-ajame dešimtmetyje, tuo tarpu kompiuteriniams žaidimams – nuo 9-ojo dešimtmečio, vieni pirmųjų pavyzdžių būtų „Dragon Slayer“ serijos žaidimai „Xanadu Scenario II“ ir „Sorcerian“.

Žaidimo papildymo kaina paprastai būna mažesnė negu originaliojo žaidimo, kadangi papildymai daugiausia susideda iš turinio papildymo. Norint žaisti dauguma jų reikalauja turėti įsidiegus originalųjį žaidimą, nors egzistuoja ir tokių žaidimų papildymų, kuriuos galima paleisti atskirai. Pavyzdžiui, „Half-Life: Blue Shift“ ar „Deus Ex: Human Revolution – The Missing Link“.

Žaidimų papildymai daugiausia paplitę PC platformoje, tačiau vis labiau plinta ir tarp kompiuterinių žaidimų konsolių, ypač parsisiunčiamo turinio (DLC) formoje. Didėjantis daugiaplatformių žaidimų skaičius taip pat privedė prie to, kad išaugo papildymų konsoliniams žaidimams kiekis, ypač tokių papildymų, kurie nereikalauja originaliojo žaidimo.

## Taip pat skaitykite
* Parsisiunčiamo turinio paketas
* Modas

## Išnašos